
Er mwyn sicrhau llwyddiant yn y diwydiannau creadigol, mae yna llu o sgiliau pwysig er mwyn eich seilio. Un sgil allweddol yw’r gallu i feddwl yn greadigol ac ehangu syniadau’n gynhyrchiol. Er bod hynny’n bwysig mewn unrhyw faes, mae’n hynod hanfodol yn y diwydiannau creadigol wrth ddatrys problemau creadigol. Dywed gwefan Arts University Bournemoth Online, ‘It helps to be able to think up new solutions – better still, solutions nobody else has thought of yet.’ (Cymysg, 2023). Law yn llaw â hynny, hunan-reolaeth a’r sgil o weithio mewn tîm. Yn bwysicaf byth, mae agwedd agored yn angenrheidiol er mwyn medru cyflawni’r sgiliau hyn. Mae erthygl y Guardian yn datgan bod agwedd gadarnhaol yn eich galluogi i fod yn agored i heriau tra’n medru meddwl yn arloesol. (Clement, 2011). Mae’n deg dweud nad yw’n bosib dysgu rhywun sut i berfformio ond fel mae llyfr Acting In Musical Theatre yn esbonio, mae angen i’r unigolyn portreadu cymeriad credadwy yn mynegi gwirionedd mewnol. (Deer and Dalvera, 2016, p.8). Heb os nac oni bai, ar y cyfan, mae’r diwyddiannau creadigol yn ymarferol iawn. Serch hynny, mae’n bwysig nodi bod gwaith theori yn chwarae rhan flaenllaw yn creu’r actor/es gorau. Sgil allweddol arall yw’r gallu i ymdrîn â thestun ysgrifenedig. Yn y llyfr Stanislavsky Toolkit, mae Bella Merlin yn gwahanu testun i bedwar grŵp- y darlleniad cyntaf, y testun, archwiliad meddyliol ac amgylchiadau rhoddedig. (Merlin, 2014, p.56).
Adlewyrchiad:
Wrth fyfyrio ar y fy mherfformiad yn y dasg gyntaf dwi’n teimlo bod ysgrifennu’n gryno’n gryfder i mi a theimlaf fy mod wedi llwyddo i gymhwyso cynnifer o wybodaeth ond wrth fynegi pwynt yn ddigonol hefyd. Un o fy mhrif gwendidau oedd y pwyntiau gwan. Yn fy marn i, dylen i fod wedi treulio mwy o amser yn dewis a dethol y prif sgiliau sydd mwyaf angenrheidiol ar gyfer y diwydiannau creadigol. Yn ogystal, hoffwn fod wedi dehongli’r sgiliau’n fanylach er mwyn rhoi darlun cliriach o’r gofynion. Wrth adlewyrchu felly, byddaf yn rhoi marc o 55/100 i fy hun.

Mess ar y Maes:
Mess ar y Maes, mae hynny ymhell o wirionedd y perfformiad hwn. 
Cyn gwylio’r sioe ar gampws WAVDA yng Nghaerdydd, roeddwn mewn dau feddwl o’r hyn fyddai’r criw ifanc yn cyflwyno. Ymhell o fy nisgwyliadau cychwynnol, llwyddodd y perfformiad i godi gwên a chosi chwerthin di-bendraw trwy hiwmor di-bai a chymeriadu dros ben llestri. Dyma stori wedi’i seilio ar ddilyn cymeriadau a’u straeon ar faes yr Eisteddfod Genedlaethol. Protagonist y sioe yw Cadi, a chwaraewyd gan Becky Timbrell, a wnaeth gamu mewn i esgidiau ei mam fel rôl Prif Weithredwr yr Eisteddfod yn annisgwyl iawn iddi. Un elfen blaen am gymeriad Cadi yw’r ffaith nad yw hi’n teimlo’n ddigon ‘Gymraeg’ i fod yn Brif Weithredwr ar yr Eisteddfod ac felly rydym yn dilyn yr heriau mae hi’n eu hwynebu, y problemau sydd angen datrys a’r clwydi meddyliol y mae’n gor-esgyrn. 
Un agwedd wnaeth sefyll mas wrth wylio’r perfformiad oedd y gwisgoedd. Heb os nac oni bai, roedd y gwisgoedd yn cyflawni ein portreadau o’r cymeriadau. Un wisg yn benodol sy’n sefyll mas yw gwisg y Fam, Linda, a chwaraewyd gan Gwenan Mars. Roedd y got hir, werdd, y bŵts du a’r bag cefn Mountain Warehouse wedi llwyddo i ddal hanfod y cymeriad a roedd nifer yr haenau o ddillad wedi cyfleu rhwystredigaeth y cymeriad a’r pwysau daeth law yn llaw â hynny. Gwisg arall arhosodd yn y cof oedd gwisg cymeriad Ela Vaughan, ag oedd yn chwarae ffarmwr a ddaeth i’r Eisteddfod yn disgwyl gweld defaid a gwartheg. Roedd ei chot werdd, welingtons gwyrdd a chap fflat wedi llwyddo i bortreadu ei chymeriad ac ymgorffori ei hunaniaeth trwy hynny. Mae pwysigrwydd hyn yn dyst trwy ddamcaniaeth Prunella Scales a Timothy West ‘It’s your costume, a part of your character.’ (Scales and West, 2005, p.71).
Roedd dawn y criw hyn fel ensemble lleisiol mor bleserus a rhwydd i wrando arnynt. Dwy gân yn benodol sy’n aros yn y cof yn arbennig. Unawd Glain Llwyd yn un ohonynt wrth iddi ganu am dor-calon ddiwedd ei pherthynas gyda bachgen Cymraeg yn Maes B. Er pa mor ddoniol oedd y senario i ddechrau, roedd unawd swynol Glain Llwyd wir wedi taro deuddeg i mi’n bersonol gyda’r nodau swynol ac alaw gofiadwy yn dwym-galon. Teimlaf fod Glain Llwyd wedi llwyddo i ddarganfod ei chymeriad ym mhersonoliaeth ei hun a hynny wedi llwyddo i gyfleu ei thor-calon. Llwyr haeddianol o gymeradwyaeth felly, mae pwysigrwydd y sgil yma’n cael ei bwysleisio yn Different Every Night sy’n datgan ‘find them in yourself, rather than impose yourself in them.’ (Alfreds, 2009, p.241).
Un peth byddaf yn dadlau yw’r defnydd o lwyfan. Gan mai ystafell focs, ddu oedd y sioe yn cael ei pherfformio ynddi, mi roeddwn ni fel cynulleidfa ar yr un lefel â’r perfformwyr. I mi’n bersonol, ni weithiodd hyn. Yn fy marn i, dylai’r perfformiad wedi bod ar lwyfan bwa proseniwm. Wedi dweud hynny, mae’n rhaid ystyried yr holl waith mae’r criw dawnus hyn wedi cyflwyno, a’u gallu i gyflwyno campwaith a hynny mewn modd proffesiynol a slic. 
Gyda chriw o actorion hynod dalentog yn cyflwyno ystradebau eithafol yr Eisteddfod Genedlaethol, roedd un actores yn sefyll mas o flan y gweddill – Anna Likeman a’i dawn am gerddoriaeth a pherfformio yn ei gwaed, yn amlwg. Roedd ei gallu naturiol i ddiddanu’r gynulleidfa, trwy ei hamryw o rolau yn llwyddo i gorddi emosiwn ynof a gwneud i mi chwerthin yn ddi-stop. Yn nodedig am berfformiad Anna oedd ei gallu naturiol i gamu mewn i’w chymeriadau mewn ffordd rhydd, nid perfformio oedd Anna ond yn hytrach actio a byw amgylchiadau ei rôl. Mae nifer o actorion yn pwysleisio taw dyma’r allwedd i’r actor gorau a hynny’n cael ei efelychu yn llyfr Acting In Musical Theatre lle mae Joe Deer a Rocco Dal Vera’n datgan ‘This transition from one who needs the attention of the audience to one who seeks to serve the dramatic movement is a hallmark of great actors.’ (Deer and Dal Vera 2016, p.14). Roedd ei phresenoldeb hi’n amlwg, a’i hegni a gwên heintus yn fythgofiadwy!
Roedd e’n berfformiad trydanol i mi oherwydd bod testun y sioe yn brofiad cyfarwydd a hynny’n gwneud gwylio’r perfformiad yn rhwydd ond hynod o ddifyr a diddan hefyd. Wedi dweud hynny, pe na baech yn gyfarwydd gyda’r Eisteddfod na’ wedi cael profiad ohoni, ni fyddwn yn meddwl dwywaith am fynd ati i wylio’r sioe, am fod yr hiwmor, canu a chymeriadu cofiadwy yn un na ellir eu hamau.

Yn ystod fy ngwers fonologau, wythnosol gydag Emma Hickey ar y trydydd ar hugain o Dachwedd 2023, gweithiais ar fonolog Helena o Midsummers Night Dream ond trwy gyfrwng y Gymraeg. Un o ofynion ein darlithydd oedd ein bod yn dewis o leiaf un fonolog o’r cyfnod clasurol a thraddodiadol ac felly teimlaf fod y fonolog hon yn un sy’n glynnu’n dynn i’r briff ond un a fydd hefyd yn fy herio a fy ngwthio i arbrofi â thechnegau Shakespeare, sy’n rhywbeth hollol newydd i mi, yn ogystal â sianeli cymeriad nid ydwyf yn arfer â chymeriadu.
Yn wir, ddechreuodd y paratoi diwrnodau cyn y wers lle wnes i ymchwilio i gefndir a gwybodaeth ehangach y fonolog yn ddyfnach. Un rhinwedd o gymeriad Helena wnaeth sefyll mas i mi oedd ei hysfa eithafol am gariad Demetrius ac yn dilyn diwedd ei dyweddïad, ni wnaeth hi erioed symud ymlaen ohono. Mae elfen genfigennus ei chymeriad yn dod i’r amlwg yn enwedig wrth ystyried ei bod hi wedi mynd tu ôl cefn ei ffrind gorau, Helena, i fedru ennill cariad ei chyn-gariad yn ôl. (Strouthos, 2020). Heb os nac oni bai, yr her mwyaf i mi wrth daclo’r fonolog hon oedd sianelu cymeriad twyllodrus, diniwed ei hymddangosiad ond creulon yn ei hanfod. Nid yw hi’n trîn llawer o bobl gyda gwir parch, gan gynnwys ei hun, ond fel mae gwefan Writing Help yn atgyfnerthu ‘The character of Helena allows herself to be treated with little respect, reflecting on the lack of respect she gives herself while sinking to a level of complete inferiority in her attempt to acquire his love.’ (Blogger, 2024). Trwy ymchwilio i mewn i’w chymeriad, credaf fy mod wedi llwyddo i ddal gafael ar hanfod ei chymeriad ac atgyfnerthu hynny trwy fy nehongliad personol i.
Fel unigolyn sy’n anghyfarwydd gyda gwaith Shakespeare, un her a wynebais wrth ddysgu’r fonolog hon oedd yr ieithwedd ac atalnodi a phwysigrwydd hyn i ystyr y llinellau a theimladau’r cymeriad. Pan berfformiais y fonolog am y tro cyntaf i Emma a’r dosbarth, un dechneg wnaeth fy helpu’n fawr oedd gosod dwy gadair ar bwys ei gilydd a symud o un i’r llall pryd bynnag oedd coma neu atalnod llawn yn ymddangos. Roedd hyn yn tynnu fy sylw at yr atalnodi a chyn gwneud yr ymarfer hyn, ni wnes i ystyried yr atalnodi o gwbl na chwaith cymaint o atalnodi oedd. Ar ôl gwneud hyn, ac wrth i mi wedyn ymarfer y fonolog gan gadw’r dechneg mewn cof, roedd fy ynganiad o’r fonolog yn llifo’n naturiol yn ogystal â thynnu sylw at arddull ysgrifenedig Shakespeare. Allaf ddadlau mai’r peth pwysicaf wnes i ddysgu yw bod y profiad o wneud monolog nid yn unig yn feddyliol ond yn gyhyrog a chorfforol fel y mae gwefan Production Pro yn mynegi ‘Shakespeare used punctuation to cue actors on how to recite their lines both emotionally and physically, so it’s crucial you pay attention to the way a verse line ends (or doesn’t).’ (Blogger, 2019).
Yn bersonol, mae fy mynegiant o ddicter Helena’n gryfder i mi gyda’r fonolog hon. Y llinell bennaf sy’n gyrru’r emosiwn hwnnw yw ‘Ond dwrdiodd fi byth wedyn, a ‘mygwth i i ‘nharo i, fy nistyru, ie, a’m lladd,’ Pan oeddwn yn ynganu’r llinell yma’n benodol, roeddwn yn defnyddio cryfder yn fy llais a thraw uchel er mwyn cyfleu Helena fel cymeriad dramatig, dros ben llestri a byrbwyll ac hynny’n nodweddiadol o gymeriadau Shakespeare ac hyn yn arwain at farwolaeth. (Cymysg, 2016). Yn y wers gydag Emma, un ymarfer wnaeth fy helpu i yrru’r dicter yna ymhellach oedd cael tri pherson yn fy amgylchynu mewn siâp triongl ac i fwrw mewn iddynt bryd bynnag oedd atalnodi. Roedd y weithred gorfforol hon wedi helpu i mi ddod ag ystyr a gwirionedd i’r geiriau ac hynny’n amlwg yn bwysig mewn cyfnod o realaeth seicolegol fel cyfnod Shakespeare. (Merlin, 2014). Yn fy marn i, ychwanegodd hyn haenau at ddicter Helena a dderbyniais adborth adeiladol wrth y dosbarth ag oedd wedi cyfrannu bod y dechneg wedi gwneud iddynt fedru cydymdeimlo gydag hi ar adegau. Roedd hyn yn sicrhau fy mod yn medru dychwelyd i’r sesiwn a pherfformio’r fonolog yn gyflawn o safon uchel gan fy mod wedi derbyn a gweithio ar adborth y dosbarth. Yn ogystal â hynny, roedd y fonolog yn teimlo’n haws i’w pherfformio oherwydd roedd seibiau haeddianol lle roedd angen ac felly o ganlyniad i hynny, roedd trywydd a thaith y cymeraid gyda dimensiwn, a mae hyn yn hollbwysig. 

